|  |  |
| --- | --- |
| Ügyiratszám: C/739-2/2025.  Előterjesztő: Kónya Ágnes elnök  Szakmai előterjesztő: dr. Gujka Attila irodavezető  Ügyintéző: Zsámberger Katalin gazdasági ügyintéző | **Tárgy:** A2024. II. fordulós Humán Pályázati Keretből támogatott pályázat megvalósítási határidejének meghosszabbítása **Melléklet**: 1 db kérelem |
|  |

**ELŐTERJESZTÉS**

Cegléd Város Önkormányzata Képviselő-testületének Humán Bizottsága

2025. január 16-i ülésére

**Tisztelt Bizottság!**

Cegléd Város Önkormányzat Képviselő-testületének Humán Bizottsága a 104/2024. (VIII.21.) HB határozattal bírálta el a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendelet (továbbiakban: rendelet) alapján alapított Humán Pályázati Keret 2024. II. fordulós pályázati felhívásra érkezett pályázatokat. A pályázati felhívás szerint pályázni a 2024. január 1. és 2024. december 31. között megvalósuló célokra lehetett.

A Humán Bizottság 200.000 forinttal támogatta **a Ceglédi Várkonyi István Általános Iskoláért Alapítvány** (2700 Cegléd, Széchenyi út 14/d.)*"A Várkonyi István Általános Iskolába járó gyermekek hasznos szabadidejének eltöltéséhez, sportolási lehetőségeihez focikapu, háló, kosárpalánk, tollaslabda háló és tollaslabda szett beszerzése”* tárgyú pályázatát.

A pályázó halasztási kérelmet nyújtott be a Bizottsághoz, mert a pályázótól független okok miatt a pályázati célt nem sikerült megvalósítani, ezért kéri a pályázat megvalósítási határidejének meghosszabbítását **2025. január 31-ig.**

A rendelet 17. §-a szerint: ***„A Támogatott indokolt kérelmére a Keretet kezelő bizottság egy alkalommal minősített szavazati arányú döntésével módosíthatja a támogatási cél megvalósításának tervezett határidejét.”***

Javasolom a fenti rendeletre hivatkozással, a kérelemnek helyt adni.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendeletének 17. §-a alapján **minősített többségű** szavazati arányt igényel.

Cegléd, 2025. január 8.

Kónya Ágnes sk.

elnök

**Határozati javaslat**

**Cegléd Város Önkormányzata Képviselő-testületének Humán Bizottsága** – a Képviselő-testület és szervei szervezeti és működési szabályzatáról szóló 22/2024. (XI.12.) önkormányzati rendelet 4. melléklet4.3.1.5. alpontjában átruházott hatáskörében eljárva –

1. Hozzájárul a Ceglédi Várkonyi István Általános Iskoláért Alapítvány (székhelye: 2700 Cegléd, Széchenyi út 14/d.) „*A Várkonyi István Általános Iskolába járó gyermekek hasznos szabadidejének eltöltéséhez, sportolási lehetőségeihez focikapu, háló, kosárpalánk, tollaslabda háló és tollaslabda szett beszerzése”* tárgyú pályázata megvalósítási határidejének 2025. január 31-re történő módosításához.
2. Felkéri a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtó
3. Irattár

Az előterjesztést láttam:

Dr. Diósgyőri Gitta

címzetes főjegyző

